google/wiki40b huggingface dataset:
Wahlburgers

Wahlburgers er en uformell burgerrestaurant- og barkjede. Den består av 26 restauranter og den opprinnelige plasseringen er i Hingham i Massachusetts, en by like utenfor Boston-området. Kjeden er eid av kokken Paul Wahlberg i samarbeid med to av sine brødre, skuespillerne Donnie og Mark.
Kjeden er gjenstand for fjernsynsserien, Wahlburgers; i 2014 bestilte A&E en første ordre på 18 episoder av Wahlburgers.

Opprinnelse

I 2011 lisensierte en egenkapitalgruppe bestående av Mark Wahlberg, Donnie Wahlberg, og Paul Wahlberg navnet Wahlburger fra Tom Wahl’s for bruk i sin egen restaurant. Familien eier og driver også en restaurant som heter Alma Nove, som åpnet før Wahlburgers. Navnet er avledet fra navnet på brødrenes mor, og det faktum at hun hadde ni barn («nove» er italiensk for ni).

Historie

Den første Wahlburgers-restauranten åpnet i Hingham i Massachusetts, i nærheten av Alma Nove, den eksisterende restauranten drevet av Paul Wahlberg.
Den andre Wahlburgers-restauranten åpnet i Toronto i Ontario i Canada. En myk start fant sted tidlig i november 2014, med den offisielle lanseringen 15. november 2014.
I mai 2018 åpnet Wahlburgers en restaurant i Mall of America i Bloomington i Minnesota, den første av 26 restauranter planlagt som en del av en franchisingavtale med dagligvarekjeden Hy-Vee som også vil bringe Wahlburgers’ mat og drikke til noen spisesteder i Hy-Vee-butikker.
Fildeling

Fildeling (IT) er deling av datafiler. Det deles ofte opp i to kategorier, lovlig fildeling og ulovlig fildeling.

Internett

Som Internettjeneste viser fildeling til ordninger som lar en bruker eksponere filer på egen harddisk til søk og nedlasting fra andre Internettbrukere. Fildelingstjenester organiseres rundt bestemte nettsteder, og innebærer gjerne at man laster ned en spesiell klient (programvare) for både å søke hos andre, og avgrense sin egen eksponering. Eksempler på populære fildelingsprogrammer er LimeWire, Kazaa og μTorrent.
Den første av mange fildelingstjenester som oppnådde stor popularitet, var Napster i 1999. Da det ble avdekket at mange av filene som sirkulerte i Napster-systemet var kopiert uten opphavsrettshjemmel, fikk musikkbransjen stanset Napster 2001. Innholdsleverandørene (primært musikk- og filmbransjen) er opptatt av å kombinere fildeling med rettighetskontroll.

Nettverk

En protokoll for fildeling gjør det mulig for klienter i et nettverk å lagre og å laste ned filer fra en server (tjener). Denne protokollen er spesielt avhengig av transportprotokollen i nettverket.

Lovlighet

Fildeling kan defineres innen to områder, lovlig og ulovlig. Den lovlige fildelingen er for eksempel (gratis) Linux-distroer mens den ulovlige fildelingen kan være en film som er beskyttet av opphavsrett. Materiale som er beskyttet av opphavsrett kan man dele med nærmeste familie eller nærmeste venner såfremt eksemplaret skjer på grunnlag av lovlig gjengivelse av verket.
Fylkesvei 4012

Fylkesvei 4012 går mellom Heddeland i Marnardal og Spilling i Lindesnes. Veien er 14,5 km lang.
Før 1. januar 2010 hadde veien betegnelsen fylkesvei 405.
Frem til 2019 hadde veien betegnelsen Fylkesvei 320.
Einar Lexow

Familie

Han var sønn av lege Harald Becker Lexow (1856–94) og Augusta Kierulf (1861–1910), og derved fetter av naturverneren Thorvald Kierulf. Einar giftet seg i 1914 med Ruth Johanna Berbom (1888–1939), i 1927 med Aagot Synnestvedt Vaumund (1883–1944) og i 1945 med maler Borghild Ester Berge (1898–1976).
Be My Guest (sang)

«Be My Guest» er en amerikansk rock and roll-sang, skrevet av Antoine Domino (Fats Domino), John Marascalco samt Tommy Boyce. Domino utgav den på singlen Imperial 5629. Produsent var Dave Bartholomew.

Svensk versjon

Marita Mejstam har skrevet en svensk tekst. Den svenske tittelen er «Å vilken tid».

Norsk versjon

Ivar Hovden og Svein Wilhelm Ramberg har skrevet norske tekster. I Hovdens versjon bærer den tittelen «Vær min gjest». Rambergs versjon heter «Bli min gjest».

Innspillinger

New Jordal Swingers (Hovdens tekst). Utgitt på EP-platen På norsk (On Records NJS 001) i 1976.
Ole Ivars (Rambergs tekst). Utgitt på LP-platen Bli vår gjest (RCA Victor YNCL 1-741) i 1976.

Innflytelse

Fats Dominos sanger, slik som «Be My Guest», har hatt innflytelse på ska-musikken.
Golden League (håndball)

Golden League er en firenasjoners håndballturnering for menn og kvinner som ble etablert i 2012 på initiativ fra det danske, franske og norske håndballforbundet. Turneringen foregår i tre runder som finner sted i hvert av de tre vertslandene; Danmark, Frankrike og Norge.
Den første utgaven for kvinner ble avholdt i 2012, mens den første for menn ble avholdt i 2013.
Tvedestrand helselag

Tvedestrand helselag ble stiftet i 2. desember 1907 under navnet Tvedestrand Sygepleieforening. Sitt nåværende navn fikk foreningen i 1964. Foreningen vært har siden 1911 vært medlem av Nasjonalforeningen for folkehelsen.

Historikk

Foreningen ble stiftet etter inspirasjon fra et foredrag som ble holdt av statsministerfrue Fredrikke Marie Qvam. Foreningen ble stiftet dagen etter foredraget. Kvinner fra Holt og Tvedestrand samlet seg og dannet forening. Målet var å arbeide for å få en sykepleier til Tvedestrand og lønne henne. Samt og hjelpe syke og trengende. Kontingenten var på 1 kr. årlig. Foreningen hadde om lag 150 medlemmer ved oppstarten. Første formann var Fru Elise Storsten.
I 1910 fikk de sin første sykepleierske og i 1911 ble de medlem av nasjonalforeningen mot tuberkulose. I 1948 gikk de sammen med Holt om en kontrollstasjon for spedbarn i Tvedestrand rådhuset.
Under krigen ble det opprettet suppekjøkken i Rådhuset, med den hensikt å hjelpe de gravide og syke slik at de slapp å stå i kø. Skolebarna ble også gitt mat på samme sted hver dag.
Hjemmehjelp til de eldre kommer i gang for første gang i 1959.

Arkivet

Arkivet etter Tvedestrand helselag befinner seg på Kuben i Arendal. Arkivet utgjør om lag en hyllemeter og inneholder møtebøker, regnskapsbøker, korrespondanse og avisutklipp.
Willy Postma

Willy Huibertje Postma (født 28. oktober 1942 i Nederland) er en nederlandsk-norsk harpemusiker og universitetslektor ved Norges musikkhøgskole.
Postma studerte harpe ved musikk-konservatoriet i Rotterdam, og spilte harpe i Rotterdam Filharmoniske. Hun flyttet til Norge i 1964, og er ansatt i Trondheim Symfoniorkester fra samme år. Hun begynte å undervise ved Trondheim kommunale musikkskole i 1981, og ble ansatt som universitetslektor ved Norges musikkhøgskole i 1991. I perioden 1992–2000 var hun «flying» professor ved Sibelius-akademiet. 
Willy Postma er en internasjonalt anerkjent harpe-pedagog. 
Hun er mor til den prisbelønte sopranen Kari Postma. Per 2017 er Willy Postma bosatt i Bergen.

Priser og utmerkelser

I august 2007 ble hun utnevnt til Ridder 1. klasse av St. Olavs Orden for sin 
«pionerinnsats for harpeundervisningen i Norge og Skandinavia. Videre at hun som utøvende harpemusiker har utviklet seg til å være en førende harpist i Norden og at hun har gjort en betydelig innsats for kulturlivet i inn- og utland».
Changjiang (Jingdezhen)

Changjiang (kinesisk: 昌江区; pinyin: Chāngjiāng Qū) er et bydistrikt i kinesiske provinsen Jiangxi. Det ligger under byprefekturet Jingdezhen. Det har et areal på 391,8 km² og teller ca. 160 000 innbyggere (2006).

Kulturminner

Den gamle brennovnen i landsbyen Hutian (湖田古瓷窑址, Hutian gu ciyao zhi, Hutian ancient kiln site) ble i 1982 oppført på Folkerepublikken Kinas liste over kulturminner. Den er en av Kinas mest berømte historiske porsellensovner. Den var i drift fra De fem dynastiers tid (907–960), gjennom hele Songdynastiet (960–1279) og  Yuandynastiet (1271–1368) og innstilte sin produksjon rundt mideten av Ming-dynastiet.
Minside

Historie

Minside var moderniseringsminister Morten Meyers hjertebarn og siden var planlagt åpnet 31. desember 2005, men ble utsatt flere ganger grunnet problemer med valg av autentiseringsløsning.  Lenge var planen at en offentlig sikkerhetsportal eid av BBS skulle brukes til autentisering, men dette ble skrinlagt fordi ingen av de to store e-ID-leverandørene BankID og BuyPass ville inngå avtale med BBS.
Minside ble åpnet 18. desember 2006 med en midlertidig sikkerhetsløsning basert på PIN-koder fra Skattedirektoratet. Tjenesten ble tilgjengelig etter hvert som folk fikk tilsendt skattekort og autentiseringsinformasjon.

Teknologi

Minside ble utviklet av Software Innovation med teknologipartnerne SUN Microsystems, Fatwire fra Innovate AS og Kantega AS. Sistnevnte hadde ansvaret for sikkerheten på Min Side.
Minside ble forvaltet av Fornyings- og administrasjonsdepartementet gjennom virksomheten Norge.no i Leikanger.

MinSide og MinID

MinID er en personlig elektronisk ID til offentlige tjenester på nett. MinID brukes som innloggingsløsning hos MinSide og en rekke andre offentlige instanser som f eks Vigo, Lånekassen, Skatteetaten, NAV, Posten og Altinn som de største brukerstedene. Pr. desember 2009 hadde 1,5 millioner av Norges befolkning registrert seg med passord og PIN-koder, og logget inn minst en gang. MinID er basert på den åpne SAML 2.0-protokollen.
Yago Fernández

Tidlig karriere

Yago, som ble født i Lisboa, spilte for fire ulike klubber som ung spiller, hvor han startet i Benfica som niåring, og etterhvert gikk til klubbene Sporting CP, Real Madrid og Valencia. Som senior spilte han sine første kamper for Valencia B i Segunda División B, i en sesong som endte med nedrykk.
Yago fortsatte karrieren i Spania, hvor han var med på opprykk etterfulgt av nedrykk med Espanyol B. Januar 2010 var Yago på utlån til Gil Vicente, som spilte i nest øverste nivå i hjemlandet Portugal, men han spilte ingen kamper for laget.

Malmö FF

Yago hadde ikke fått fornyet kontrakten med sin spanske klubb, og ble juli 2010 tatt inn på prøve hos Malmö FF, som var uten Jasmin Sudić, som hadde en skade i kneet. I en vennskapskamp spilte Malmö FF uavgjort 0-0 mot Fulham, og han fikk kontrakt ut året kort tid etter.
Den 8. desember 2010 var det klart at Yago signerte ny kontrakt med Malmö FF, etter å ha vunnet Allsvenskan med klubben. Klubben valgte imidlertid å ikke fornye kontrakten med ham etter 2011-sesongen.

AEK Athen

I august 2012 ble Yago enig med AEK Athen om en avtale på tre år.

Real Oviedo

I juli 2013 signerte Yago en kontrakt for ett år med Real Oviedo.
Sør-Troms regionråd

Sør-Troms regionråd er et interkommunalt samarbeidsorgan og regionråd for kommunene Gratangen, Harstad, Ibestad, Kvæfjord, Lavangen, Salangen og Skånland i Sør-Troms. Rådet er sammensatt av kommunenes ordførere. Administrasjonssjefene i kommunene har møte- og talerett.
Lucanus prossi

Kjennetegn

En nokså stor (hannen ca. 40 millimeter), brunsvart hjortebille med noe lys bestøvning på kroppen. Hannens kjever er krumme og kraftige, sagtaggete i nesten hele lengden, dessuten med en større tann nær spissen, som er kløvet. Pannen har et kort, trekantet fremspring. De knebøyde antennene har vanligvis en fire-leddet vifte . Hodet har høye kjøler på sidene og bak. På beina er leggene (tibiae) og oversiden av lårene rødlige. Hunnen er kraftig, blankt svart, på sidene med fine, brunlige hår.

Utbredelse

Arten er utbredt i Myanmar.
Grand Travel Award

Grand Travel Award blir arrangert av Travel News i januar hvert år hvor både forretnings- og privatreisebyråer stemmer frem årets beste leverandører og turistland.
Syril Idrettslag

Syril Idrettslag er idrettslaget i Leikanger kommune. Idrettslaget ble etablert i 1906 under navnet Leikanger Skilag. Da flere idretter kom til endret laget navn til Systrond Idrettslag (Systrond IL), senere forkortet til Syril. Syril har tilbud innenfor fotball, friidrett og ski. Idrettslaget driver et eget skitrekk på Kleppa i Leikanger.
Siden 1993 har laget blant annet arrangert «Kjeringi Open» som er et «fjord-til-fjell»-arrangement i fire etapper: telemark, langrenn, løping og sykling. Arrangementet samler opptil 800 deltakare.

Håndball

Klubbens håndballag for kvinner spiller i 5. divisjon sesongen 2016/2017
Holandsvika

Navn og beliggenhet

Holandsvika er ei bygd i enden av Drevjadalen i Vefsn, Nordland, vel 15 kilometer nord for Mosjøen. Sør for Holandsvika ligger bygdene Søfting og Skaland.Navnet Holandsvika knyttes til gårdene Holand (Vefsn), som ligger på en høyde i vestskråningen av  Vetfjellet (Veto). Stedsnavnet Holandsvika dekker imidlertid et område som strekker seg langt utenfor Holandsgårdene. Holandsvika regnes å dekke den nederste delen av Drevjadalen, det vil si utløpet av Drevjeelva på sørøstlig side. Området dekker i dag foruten Holand (Vefsn); også Holandssjøen, Laremmen, Myrmo (Vefsn), og Nyland (Vefsn). Den nedlagte jernbanestasjonen «Holandsvika» ligger for eksempel på Nyland (Vefsn), som ligger i den nordlige utkant av det området som dekkes av stedsnavnet Holandsvika.
Nordlandsbanen og fylkesvei 78 går gjennom bygda, der de skiller lag henholdsvis nordover og vestover.

Postkontor og nærbutikker

Holandsvika hadde eget Poståpneri i tidsrommet 1.10.1919, til 15.07.1996, og hadde postnummer 8666. Postkontoret var først knyttet landhandelen til Gunnar Holand, senere overtok landhandler Ottar Holand, før kontoret ble flyttet til samvirkelaget på Nyland i 1963. Postkontoret ble nedlagt i 1996, og postnummeret ble historie.

Næringsliv

Vefsn kommune har besluttet å klargjøre Drevjeleira som fremtidig industriområde, det er derfor påbegynt et arbeide med å dekke dette våtmarksområde med fyllmasse.
Arbor hadde i sin tid en fabrikk i bygda, nærmere bestemt på Nyland (Vefsn). Denne fabrikken er nå nedlagt.

Fiskeri og skipstrafikk

Tradisjonelt har det vært stor aktivitet knytte til fiske og transport i Holandssjøen, som er et begrenset område av strandsonen i Holandsvika. Det skal ha vært mellom 40 og 50 naust og buer på dette lille området i 1850 (GH), og en del av dette skal ha vært utgangspunkt for lofotfiske.
Lokalbåt og senere tankanlegg

Kultur

Lokalt er bygda kjent for Ner-Drevjo Revylag.
Grunnkretser i Fjaler kommune

Grunnkretser i Fjaler kommune er delområder og grunnkretser som seksjonerer Fjaler kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Durendal

Durendal eller Durandal eller Dyrendal (italiensk: Durlindana, spansk: Durandal eller Durandarte)  var sverdet til Karl den stores ridder Roland i sagnkretsen kalt Franske emner.
I Ludovico Ariostos Orlando Furioso heter det at sverdet Durendal hadde tilhørt Hektor av Troja, og ble gitt i gave til Roland av trollmannen Malagigi (Maugris). Navnet «Durendal» er kanskje avledet av det franske verbet durer, som betyr å vare eller å bestå.
I Rolandskvadet heter det at Durendals sverdfeste av gull inneholder en av St. Peters tenner, blod fra helgenen St. Basil, hår fra helgenen St. Denis, og en bit av den hellige jomfru Marias kledebon. Johs. A. Dale opplyser i en kommentar til sin oversettelse til norsk av Rolandskvadet, at det var vanlig å gjemme relikvier i sverdfestet. I kvadet forsøker hertug Roland å ødelegge sverdet for å forhindre at det blir røvet av de angripende sarasenerne, og dermed oppstår en kløft i Pyreneer-fjellene som den dag i dag kalles La Brèche de Roland. Det viser seg imidlertid at sverdet Durendal er umulig å ødelegge, og Roland gjemmer det derfor under sin egen kropp, sammen med olifanten sin, et horn som Roland brukte til å sende signaler til Karl den store.
Ifølge lokal folklore eksisterer Durendal fremdeles, etter tradisjonen befinner det seg i Rocamadour i Frankrike. Holger Danskes sverd Curtana skal ha båret inskripsjonen Jeg er Curtana, af samme stål og hærdning som Joyeuse og Durendal.
Arbeiderselvstyre

Arbeiderselvstyre (også kalt «autogestion») er en form for beslutningstagning på arbeidsplassen der arbeiderne selv blir enige om hva de skal gjøre (for eksempel når det gjelder kundebehandling, produksjonsmetoder, planlegging, arbeidsdeling, osv). Dette i stedet for at en eier eller tradisjonell arbeidsleder forteller arbeiderne hva de skal gjøre, hvordan de skal gjøre det og hvor de skal gjøre det.
Eksempler på slikt arbeiderselvstyre finner en under den spanske borgerkrigen, i Jugoslavia under Tito, i de «tilbaketatte fabrikkene» i Argentina (fábrica recuperada), i LIP-fabrikken i Frankrike på 1970-tallet, i Mondragón Cooperative Corporation i Baskerland og i AK Press i USA.
Arbeiderselvstyre er ofte den styringsmodellen som blir brukt i kooperative økonomiske arrangement som arbeidersamvirke, arbeiderråd, og liknende opplegg der arbeidsplasser fungerer uten en tradisjonell sjef.
Autogestion ble først teoretisert av Pierre-Joseph Proudhon. Så ble prinsippet en viktig del av grunnlaget for noen fagorganisasjoner, særlig anarkosyndikalistiske. Arbeiderselvstyre har for eksempel blitt fremmet av organisasjonen Industrial Workers of the World (IWW) siden den ble grunnlagt i USA i 1905.
Et av de største problemene arbeiderselvstyrte bedrifter møter er forholdet til det tradisjonelle økonomiske systemet, siden de vanlige bedriftene ikke vil samarbeide med eller handle med «tilbaketatte» bedrifter. Arbeiderselvstyrte bedrifter finner det derfor ofte lettere å etablere et alternativt nettverk av bedrifter bygget på samme ideologi, altså å bygge et alternativt økonomisk system. Da kan en oppnå den styrken en trenger for å forhandle med vanlige kapitalistiske firmaer.

Kilder

Den engelskspråklige wikipediaen, art. Workers' self-management.
Småskala vannkraftverk

Småskala vannkraftverk er betegnelse på kraftverk med installert effekt på inntil 10 MW. Småskala vannkraftverk kan deles inn i 3 underkategorier, mikro-, mini- og småkraftverk.
Salpinia

Utseende

Middelsstore, spinkle, matte, brunlige trebukker.  Antennene er vanligvis lengre enn kroppen. Pronotum er avrundet firkantet, lengre enn bredt, dekkvingene nesten jevnbrede, gjerne med gulaktige tegninger.

Utbredelse

Slekten er utbredt i Sørøst-Asia, fra Assam i vest til Java i øst.
Frank Ocean

Karriere

Tidlig i sin karriere skrev han sanger for artister som John Legend, Beyoncé Knowles og Justin Bieber. Ocean har siden 2009 vært medlem av hiphop-kollektivet Odd Future Wolf Gang Kill Them All (OFWGKTA), ledet av rapperen Tyler, The Creator.
Solodebuten kom med mixtapen «Nostalgia, Ultra» i 2011.
I 2012 etablert Frank Ocean seg som en verdenskjent artist med studioalbumet Channel Orange.
I 2016 kom albumet Blonde. Videoalbumet Endless kom også i 2016.
Drammen sykepleierhøgskole

Drammen sykepleierhøgskole var en høgskole for sykepleierutdanning. Skolen ble etablert i Drammen i 1935 som Røde Kors sykepleierskole. Skolen ble i 1994 fusjonert inn i Høgskolen i Buskerud.
Skolen hadde navnet Røde Kors sykepleierskole inntil den omkring 1980 fikk navnet Drammen sykepleierskole. Fra 1986 het skolen Drammen sykepleierhøgskole.
Skolen hadde først lokaler i Konggata 51; i 2007 flyttet den til nye lokaler i Grønland 58, Papirbredden. Skolen var eid av Norges Røde Kors fra starten, men ble overtatt av staten i 1986. Den ble høgskole fra 1986, og ble i 1994 en del av Høgskolen i Buskerud.
Hoppbakkene i Nizjnij Novgorod

Historie

Den første hoppbakken i Nizjnij Novgorod var en 15-metersbakke som ble bygd før 2. verdenskrig. En K30-bakke ble bygd i 1947; den ble utvidet til K40 i 1950. Da et nytt skihoppanlegg med K80- og K50-bakke ble åpnet i 1958, var den største bakken Sovjetunionens største hoppbakke. Storbakken med K110 ble bygd i 1973.
Etter Sovjetunionens sammenbrudd ble hoppbakkene i Nizjnij Novgorod, i likhet med de fleste andre hoppbakkene i Russland, stående uten nødvendig vedlikehold eller oppgraderinger. I 2005 ble K48-bakken modernisert, og året etter planla myndighetene i Nizjnij Novgorod oblast at storbakken skulle ombygges innen høsten 2007. Men økonomiske problemer gjorde at ombyggingen av storbakken ikke kunne gjennomføres, og bakken ble i stedet stengt i 2008 på grunn av sikkerhetsmangler. Senere er tårnet i storbakken blitt revet, mens de mindre bakkene har fått nye plastmatter.
En arkitektkonkurranse om å formgi et nytt skihoppanlegg i 2008/09 ble vunnet av det østerrikske firmaet Malojer. Manglende økonomi gjorde at prosjektet igjen ble lagt på is, men i 2011 ga myndighetene i Nizjnij Novgorod oblast klarsignal til at prosjektet kunne settes i gang. Det nye skianlegget skal stå ferdig i 2014, og vil da bestå av hoppbakker med størrelse K125, K95 og K60, og romme 15 000 tilskuere. Det skal også bygges 5 kilometer langrennsløyper og nye lokaler for hopp- og kombinertskolen SDJUSJOR.
Tone Thiis Schjetne

Bakgrinn

Tone Thiis var datter av domkirkearkitekt Helge Thiis og maleren Greta Thiis. Hun var gift med Per Schjetne, som er lege i Trondheim. Hun hadde fire søstre, også  Ragna Thiis er billedkunstner.

Karriere

Hun var utdannet fra Kunstskolen i Trondheim (1946–1947) og Statens kunstakademi (1947–1949) under Per Palle Storm. Thiis Schjetne debuterte på Høstutstillingen i 1956 og hadde separatutstilling i Unge Kunstneres Samfund samme år.
Thiis Schjetne tilhørte en generasjon kunstnere som var svært synlig i det offentlige rom. I mange år var hun billedhugger ved Nidarosdomen og har utført flere små og store skulpturer der, bl.a. Esekiel på Vestfronten. Av hennes skulpturer er Go'dagen (1983) mest kjent, bronsestatuen av en eldre kvinne i frakk og hatt som står på torget i Trondheim og i Stavanger (1983), (Torgkona eller bare Kånå i Stavanger). Det var ei kokke i gamle Trondhjem som hilste «Go'dagen» til alle og som også var modell for hennes mor, maleren Greta Thiis.
Bronse-statuetten Go'dagen deles ut årlig i forbindelse med Trondheim kommunes kulturpris. 
Andre av hennes arbeider er byste av Tarjei Vesaas i Vinje (1986), Klovn og To klovner på Grønland torg i Oslo (1992), Jentene i vinden i Narvik (1992), Budeia i Øvre Rendal og figurgruppen Fuglene flyr over ved Grenselandmuseet i Kirkenes.
I arbeidene til Thiis Schjetne ser man en syntese mellom det figurative og det abstrakte . Skulpturen har en hovedidé, en bevegelse, en rytme og en form , som er skissert, mens unødvendige detaljer er utelatt.
Triatlon under Asialekene 2006

Triatlon under Asialekene 2006. Triatlon var en av sportene under Asialekene 2006 i Doha i Qatar. Konkurransene ble avviklet 8. desember 2006. Det var første gangen som triatlon var med på programmet i asialekene. Det var en konkurranse for menn og en for kvinner. 43 utøvere fra femten nasjoner deltok.
Ŝ

Ŝ (s med cirkumfleks) er den 23. bokstaven i esperantos alfabet og har verdien /ʃ/. Den er derfor helt lik tsjekkisk, slovakisk, slovensk og kroatisk š, men bruker cirkumfleks istedenfor caron, ettersom esperanto bruker cirkumfleks for alle sine fem spesielle konsonantbokstaver.
Markedsføringstillatelse

Markedsføringstillatelse (MT) er en status et legemiddel må  ha for å kunne selges lovlig i Norge. Statens legemiddelverk vurderer alle legemidler som søker om og må ha MT. Legemidler blir bare godkjent for salg dersom det har en nytteverdi som overstiger risikoen ved bruken av det. Produsentene må derfor kunne dokumentere nytte-/risikoforholdet når de søker om MT, samt legemidlets farmasøytiske kvalitet, sikkerhet og medisinske effekt.
Det finnes unntak der legemidler kan selges i Norge uten MT. Dette kan gjelde legemidler for kliniske utprøvinger, som fortsatt ikke er godkjente, og legemidler som får unntak i spesielle tilfeller, fordi godkjente alternativer mangler.
Som medlem av EØS skjer i hovedsak alle godkjenninger i Norge gjennom det europeiske samarbeidet, som landet deltar i gjennom vitenskapelige komitéer som administreres gjennom Det europeiske legemiddelbyrå (EMA).
Tigridia acesta

Utseende

En middelsstor sommerfugle som ligner sterkt på artene i slekten Colobura. Oversiden er brungul, den ytre halvdelen av forvingen svart med et smalt, gult bånd. Vingenes underside er hvit med et mønster av brune streker, litt gult ved bakvingens ytterkant.

Levevis

Arten er vanligst i regnskog men kan også forekomme i andre skogtyper. Larvene lever på trær i slekten Cecropia.

Utbredelse

Arten er utbredt fra det sørlige Mexico til Brasil.